44. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 57 της 1/14 Μαρτ. 1996 (ΦΕΚ Α΄ 48) (Διόρθ. Σφαλμ. στο ΦΕΚ Α΄ 62/11-4-96) Ατομικοί φάκελοι και μητρώα των δικαστικών λειτουργών του δικαστικού σώματος των ενόπλων δυνάμεων. Έχοντας υπόψη: α. Τις διατάξεις των άρθρ. 40 και 41 του κώδικα δικαστικού σώματος ενόπλων δυνάμεων (Κυρωτικός Νόμος 2304/95 ΦΕΚ Α΄83) β. Το γεγονός ότι από τις διατάξεις του παρόντος Δ/τος δεν προκαλείται δαπάνη σε βάρος του κρατικού προϋπολογισμού. γ. Την υπ’ αριθ. 680/1995 γνωμοδότηση του Συμβουλίου της Επικρατείας, μετά από πρόταση του Υπουργού Εθνικής Άμυνας, αποφασίζουμε: Ατομικοί φάκελοι των δικαστικών λειτουργών Άρθρ.1.-1.Για κάθε δικαστικό λειτουργό του δικαστικού σώματος ενόπλων δυνάμεων τηρείται στη διεύθυνση Στρατιωτικής Δικαιοσύνης του Υπουργείου Εθνικής Άμυνας ατομικός φάκελος. 2.Κάθε φάκελος περιλαμβάνει επιμέρους υποφακέλους οι οποίοι περιέχουν τα εξής έγγραφα και στοιχεία: α. Ο πρώτος φάκελος τα δικαιολογητικά του διορισμού και το προσωπικό δελτίο του δικαστικού λειτουργού. Στο τελευταίο αναγράφονται ο διορισμός, οι προαγωγές, οι μισθολογικές προαγωγές, οι μεταθέσεις, οι αποσπάσεις και η οικογενειακή του κατάσταση. β. Ο δεύτερος υποφάκελος τις κανονικές, τις αναρρωτικές και τις εκπαιδευτικές άδειες. γ. Ο τρίτος υποφάκελος τις πειθαρχικές και ποινικές διώξεις, τις αποφάσεις πειθαρχικών συμβουλίων και ποινικών δικαστηρίων, ως επίσης και κάθε άλλο στοιχείο αναφερόμενο στην πειθαρχική και ποινική κατάσταση του δικαστικού λειτουργού. δ. Ο τέταρτος υποφάκελος τις εκθέσεις επιθεωρήσεως και κάθε άλλο έγγραφο σχετικό με τις επιθεωρήσεις του. ε. Ο πέμπτος υποφάκελος τις ηθικές αμοιβές και τα διάφορα έγγραφα του τίθενται σ’ αυτόν με αίτηση του ενδιαφερομένου, όπως τίτλους μεταπτυχιακών σπουδών και παρακολούθησης σεμιναρίων. στ. Ο έκτος υποφάκελος όλα τα έγγραφα που τηρούνται στον ατομικό του φάκελο μέχρι την έναρξη ισχύος του 2304/95. 3.Ατομικοί φάκελοι που περιέχουν τα πιο πάνω στοιχεία τηρούνται επίσης στο Ανώτατο Δικαστικό Συμβούλιο του δικαστικού σώματος των ενόπλων δυνάμεων. (Αντί για τη σελ. 214,39) Σελ. 214,39(α) Τεύχος 1257-Σελ΄. 53 Δικαστικό Σώμα Ενόπλων Δυνάμεων 8.Ξ.δ.44 Μητρώο των δικαστικών λειτουργών Άρθρ.2.-1.Στη διεύθυνση Στρατιωτικής δικαιοσύνης του Υπουργείου Εθνικής Άμυνας τηρείται Μητρώο των δικαστικών λειτουργών του δικαστικού σώματος ενόπλων δυνάμεων στο οποίο, ιδιαιτέρως για κάθε δικαστικό λειτουργό, καταχωρούνται τα στοιχεία που αναφέρονται στην παρ. 2 του άρθρ. 41 του κώδικα δικαστικού σώματος ενόπλων δυνάμεων. 2.Ως Μητρώο χρησιμοποιείται βιβλίο μεγάλων διαστάσεων γραμμογραφημένο ως ακολούθως: α. Στην εξωτερική όψη του πρώτου εξωφύλλου φέρει την ένδειξη «ΜΗΤΡΩΟ ΔΙΚΑΣΤΙΚΩΝ ΛΕΙΤΟΥΡΓΩΝ ΤΟΥ ΔΙΚΑΣΤΙΚΟΥ ΣΩΜΑΤΟΣ ΕΝΟΠΛΩΝ ΔΥΝΑΜΕΩΝ». β. Τα φύλλα του βιβλίου είναι αριθμημένα και κάθε φύλλο χωρίζεται με οριζόντια έντονη γραμμή, σε δύο τμήματα. Το πρώτο τμήμα, που περιλαμβάνει τις πρώτες δώδεκα γραμμές, χωρίζεται με κάθετη έντονη γραμμή, σε δύο ίσες στήλες. Στην αριστερή στήλη τίθεται ως επικεφαλίδα η ένδειξη «ΣΤΟΙΧΕΙΑ ΤΑΥΤΟΤΗΤΑΣ» και στη δεξιά η ένδειξη ΗΜΕΡΟΜΗΝΙΑ ΔΙΟΡΙΣΜΟΥ ΚΑΙ ΠΡΟΑΓΩΓΩΝ» γ. Στο δεύτερο τμήμα μέσα σε ανάλογο πλαίσιο, που περιλαμβάνει τις επόμενες δύο γραμμές και καλύπτει το πλάτος ολοκλήρου της σελίδας, τίθεται ως επικεφαλίδα η ένδειξη «ΜΕΤΑΒΟΛΕΣ». Άρθρ.3.-Οι μεταβολές κάθε δικαστικού λειτουργού καταχωρούνται στο παραπάνω βιβλίο, κάτω από την αντίστοιχη ένδειξη, συνοπτικά, περιλαμβάνοντας τα αναγκαία για τον προσδιορισμό της μεταβολής στοιχεία. Οποιαδήποτε τροποποίηση ή διόρθωση των εγγράφων αυτών γίνεται μόνο με ανάλογη συμπληρωματική εγγραφή. Έναρξη ισχύος Άρθρ.4.-Η ισχύς του παρόντος δ/τος αρχίζει από τη δημοσίευσή του στην Εφημερίδα της Κυβερνήσεως. Σελ. 214,40(α) Τεύχος 1257-Σελ. 54 8.Ξ.δ.44 Δικαστικό Σώμα Ενόπλων Δυνάμεων 